title: Εκτελεστικός κανονισμός (ΕΕ) αριθ. 1249/2012 της Επιτροπής, της 19ης Δεκεμβρίου 2012 , για τη θέσπιση εκτελεστικών τεχνικών προτύπων όσον αφορά τον μορφότυπο των αρχείων που πρέπει να διατηρούν οι κεντρικοί αντισυμβαλλόμενοι σύμφωνα με τον κανονισμό (ΕΕ) αριθ. 648/2012 του Ευρωπαϊκού Κοινοβουλίου και του Συμβουλίου για τα εξωχρηματιστηριακά παράγωγα, τους κεντρικούς αντισυμβαλλομένους και τα αρχεία καταγραφής συναλλαγών  Κείμενο που παρουσιάζει ενδιαφέρον για τον ΕΟΧ

text:
               21.12.2012

               EL

               Επίσημη Εφημερίδα της Ευρωπαϊκής Ένωσης

               L 352/32

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1249/2012 ΤΗΣ ΕΠΙΤΡΟΠΉΣ
   της 19ης Δεκεμβρίου 2012
   για τη θέσπιση εκτελεστικών τεχνικών προτύπων όσον αφορά τον μορφότυπο των αρχείων που πρέπει να διατηρούν οι κεντρικοί αντισυμβαλλόμενοι σύμφωνα με τον κανονισμό (ΕΕ) αριθ. 648/2012 του Ευρωπαϊκού Κοινοβουλίου και του Συμβουλίου για τα εξωχρηματιστηριακά παράγωγα, τους κεντρικούς αντισυμβαλλομένους και τα αρχεία καταγραφής συναλλαγών
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τη γνώμη της Ευρωπαϊκής Κεντρικής Τράπεζας (1),
   Έχοντας υπόψη τον κανονισμό (ΕΕ) αριθ. 648/2012 του Ευρωπαϊκού Κοινοβουλίου και του Συμβουλίου, της 4ης Ιουλίου 2012, για τα εξωχρηματιστηριακά παράγωγα, τους κεντρικούς αντισυμβαλλομένους και τα αρχεία καταγραφής συναλλαγών (2), και ιδίως το άρθρο 29 παράγραφος 5,
   Εκτιμώντας τα ακόλουθα:

               (1)

               Σύμφωνα με το άρθρο 29 παράγραφος 4 του κανονισμού (ΕΕ) αριθ. 648/2012, τα άρθρα 13, 14 και 15 της κατ’ εξουσιοδότηση πράξης που αφορά τα ρυθμιστικά τεχνικά πρότυπα, όπου διευκρινίζονται οι λεπτομέρειες σχετικά με τα αρχεία και τις πληροφορίες που πρέπει να διατηρούν οι κεντρικοί αντισυμβαλλόμενοι, τα οποία εγκρίνονται σύμφωνα με το άρθρο 29 παράγραφος 4 του κανονισμού (ΕΕ) αριθ. 648/2012, θα πρέπει να θεσπιστούν επίσης κανόνες για να καθοριστεί ο μορφότυπος των αρχείων και των πληροφοριών που διατηρούνται σύμφωνα με τα εν λόγω άρθρα.

               (2)

               Προκειμένου να ασκούν με τρόπο συνεκτικό και αποτελεσματικό τα καθήκοντά τους, οι αρμόδιες αρχές θα πρέπει να έχουν στη διάθεσή τους δεδομένα τα οποία να είναι συγκρίσιμα μεταξύ κεντρικών αντισυμβαλλομένων. Η χρησιμοποίηση κοινών μορφοτύπων διευκολύνει επίσης τη συμφωνία δεδομένων μεταξύ κεντρικών αντισυμβαλλομένων.

               (3)

               Ο κεντρικός αντισυμβαλλόμενος θα πρέπει να απαιτείται να διατηρεί δεδομένα για τους σκοπούς τήρησης αρχείων σε μορφότυπο συμβατό με τον μορφότυπο στον οποίο διατηρούνται τα δεδομένα από αρχεία καταγραφής συναλλαγών, λαμβάνοντας υπόψη ότι, σε ορισμένες περιπτώσεις, οι κεντρικοί αντισυμβαλλόμενοι και τα αρχεία καταγραφής συναλλαγών απαιτείται να διατηρούν ή να αναφέρουν τις ίδιες πληροφορίες. Η χρησιμοποίηση κοινού μορφοτύπου σε διάφορες υποδομές τις χρηματοπιστωτικής αγοράς διευκολύνει τη μεγαλύτερη χρήση αυτών των μορφοτύπων από διαφορετικούς συμμετέχοντες στην αγορά, προωθώντας έτσι την τυποποίηση.

               (4)

               Για να διευκολυνθεί η απρόσκοπτη επεξεργασία και μείωση του κόστους για τους συμμετέχοντες στην αγορά, είναι σημαντικό να χρησιμοποιούνται, κατά το δυνατόν, τυποποιημένες διαδικασίες και μορφότυποι δεδομένων σε όλους τους κεντρικούς αντισυμβαλλομένους.

               (5)

               Το υποκείμενο στοιχείο θα πρέπει να προσδιορίζεται χρησιμοποιώντας μοναδικό αναγνωριστικό κωδικό, ωστόσο δεν υπάρχει επί του παρόντος ευρέως τυποποιημένος κωδικός αγοράς που να προσδιορίζει τα υποκείμενα στοιχεία εντός ενός καλαθιού. Ως εκ τούτου, οι κεντρικοί αντισυμβαλλόμενοι θα πρέπει να καταδεικνύουν τουλάχιστον ότι το υποκείμενο στοιχείο είναι ένα καλάθι και να χρησιμοποιούν διεθνείς αριθμούς αναγνώρισης τίτλων (ISIN) για τυποποιημένους δείκτες, όπου είναι εφικτό.

               (6)

               Ο παρών κανονισμός βασίζεται στα σχέδια εκτελεστικών τεχνικών προτύπων που υπέβαλε η Ευρωπαϊκή Αρχή Κινητών Αξιών και Αγορών (ΕΑΚΑΑ) στην Επιτροπή.

               (7)

               Σύμφωνα με το άρθρο 15 του κανονισμού (ΕΕ) αριθ. 1095/2010 του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010, σχετικά με τη σύσταση Ευρωπαϊκής Εποπτικής Αρχής (Ευρωπαϊκή Αρχή Κινητών Αξιών και Αγορών) (3), η ΕΑΚΑΑ Αρχή διενήργησε ανοιχτές δημόσιες διαβουλεύσεις πριν από τη υποβολή των σχεδίων εκτελεστικών τεχνικών προτύπων στα οποία βασίζεται ο παρών κανονισμός, ανέλυσε τα ενδεχόμενα συναφή κόστη και τις ωφέλειες και ζήτησε τη γνώμη της ομάδας συμφεροντούχων κινητών αξιών και αγορών, που έχει συσταθεί σύμφωνα με το άρθρο 37 του κανονισμού (ΕΕ) αριθ. 1095/2010,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Μορφότυποι αρχείων
   1.   Ο κεντρικός αντισυμβαλλόμενος διατηρεί τα αρχεία που προσδιορίζονται στο άρθρο 20 της κατ’ εξουσιοδότηση πράξης που αφορά τα ρυθμιστικά τεχνικά πρότυπα, όπου διευκρινίζονται οι λεπτομέρειες σχετικά με τα αρχεία και τις πληροφορίες που πρέπει να διατηρούν οι κεντρικοί αντισυμβαλλόμενοι, τα οποία εγκρίνονται σύμφωνα με το άρθρο 29 παράγραφος 4 του κανονισμού (ΕΕ) αριθ. 648/2012, για κάθε σύμβαση που έχει διεκπεραιωθεί, στον μορφότυπο που αναφέρεται στον πίνακα 1 του παραρτήματος.
   2.   Ο κεντρικός αντισυμβαλλόμενος διατηρεί τα αρχεία που προσδιορίζονται στο άρθρο 21 της κατ’ εξουσιοδότηση πράξης που αφορά τα ρυθμιστικά τεχνικά πρότυπα, όπου διευκρινίζονται οι λεπτομέρειες σχετικά με τα αρχεία και τις πληροφορίες που πρέπει να διατηρούν οι κεντρικοί αντισυμβαλλόμενοι, τα οποία εγκρίνονται σύμφωνα με το άρθρο 29 παράγραφος 4 του κανονισμού (ΕΕ) αριθ. 648/2012, για κάθε θέση, στον μορφότυπο που αναφέρεται στον πίνακα 2 του παραρτήματος.
   3.   Ο κεντρικός αντισυμβαλλόμενος διατηρεί τα αρχεία που προσδιορίζονται στο άρθρο 22 της κατ’ εξουσιοδότηση πράξης που αφορά τα ρυθμιστικά τεχνικά πρότυπα, όπου διευκρινίζονται οι λεπτομέρειες σχετικά με τα αρχεία και τις πληροφορίες που πρέπει να διατηρούν οι κεντρικοί αντισυμβαλλόμενοι, τα οποία εγκρίνονται σύμφωνα με το άρθρο 29 παράγραφος 4 του κανονισμού (ΕΕ) αριθ. 648/2012, για τις επιχειρηματικές του δραστηριότητες και την εσωτερική του οργάνωση, στον μορφότυπο που αναφέρεται στον πίνακα 3 του παραρτήματος.
   4.   Ο κεντρικός αντισυμβαλλόμενος παρέχει στην αρμόδια αρχή τα αρχεία και τις πληροφορίες βάσει των παραγράφων 1, 2 και 3 σε μορφότυπο που επιτρέπει άμεση ροή δεδομένων μεταξύ του κεντρικού αντισυμβαλλομένου και της αρμόδιας αρχής. Ο κεντρικός αντισυμβαλλόμενος καθιερώνει την εν λόγω ροή δεδομένων εντός έξι μηνών μετά το αίτημα της αρμόδιας αρχής.
   Άρθρο 2
   Έναρξη ισχύος
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 19 Δεκεμβρίου 2012.

            Για την Επιτροπή

            Ο Πρόεδρος

         José Manuel BARROSO

      (1)  δεν έχει ακόμη δημοσιευθεί στην Επίσημη Εφημερίδα.

      (2)  ΕΕ L 201 της 27.7.2012, σ. 1.

      (3)  ΕΕ L 331 της 15.12.2010, σ. 84.

      ΠΑΡΑΡΤΗΜΑ

         Πίνακες τομέων που πρέπει να καταγράφονται, όπως αναφέρονται στο άρθρο 1

         Πίνακας 1

         Αρχεία συναλλαγών που έχουν διεκπεραιωθεί

                  Τομέασ

                  Μορφότυποσ

                  Περιγραφή

                  1

                  Χρονοσφραγίδα αναφοράς

                     Μορφότυπος ημερομηνίας ISO 8601 / μορφότυπος ώρας UTC

                  Ημερομηνία και ώρα της αναφοράς.

                  2

                  Τιμή/ισοτιμία

                     Μέχρι 20 αριθμητικά ψηφία στον μορφότυπο xxxx,yyyyy.

                  Η τιμή ανά κινητή αξία ή σύμβαση παραγώγων εξαιρουμένων της προμήθειας και (όπου απαιτείται) των δεδουλευμένων τόκων. Στην περίπτωση χρεωστικού τίτλου, η τιμή μπορεί να εκφραστεί είτε σε όρους νομίσματος είτε ως ποσοστό

                  2α

                  Ένδειξη συμβόλου τιμής

                     Π.χ. Κωδικός νομίσματος ISO 4217, 3 αλφαβητικά ψηφία, ποσοστό.

                  Ο τρόπος με τον οποίον εκφράζεται η τιμή.

                  3

                  Εικονικό νόμισμα

                     Κωδικός νομίσματος ISO 4217, 3 αλφαβητικά ψηφία.

                  Το νόμισμα στο οποίο εκφράζεται η τιμή. Εάν, στην περίπτωση ομολόγου ή άλλης μορφής τιτλοποιημένου χρέους, η τιμή εκφράζεται ως ποσοστό, το ποσοστό αυτό πρέπει να περιλαμβάνεται.

                  3a

                  Παραδοτέο νόμισμα

                     Κωδικός νομίσματος ISO 4217, 3 αλφαβητικά ψηφία

                  Το νόμισμα το οποίο πρέπει να παραδοθεί.

                  4

                  Ποσότητα

                     Μέχρι 10 αριθμητικά ψηφία

                  Ο αριθμός μονάδων των χρηματοπιστωτικών μέσων, η ονομαστική αξία των ομολόγων, ή ο αριθμός συμβάσεων παραγώγων που περιλαμβάνονται στη συναλλαγή.

                  5

                  Ένδειξη ποσότητας

                     Μέχρι 10 αριθμητικά ψηφία

                  Ένδειξη ως προς το κατά πόσον η ποσότητα είναι ο αριθμός των μονάδων χρηματοπιστωτικών μέσων, η ονομαστική αξία των ομολόγων ή ο αριθμός των συμβάσεων παραγώγων.

                  6

                  Πλευρά κεντρικού αντισυμβαλλομένου

                     B= Αγοραστής / S= Πωλητής.

                  7

                  ID προϊόντος

                     Προσωρινή ταξινόμηση σύμφωνα με τις πληροφορίες του άρθρου 4 του κανονισμού (ΕΚ) xx/2012 [σχέδιο ΕΤΠ σχετικά με τον μορφότυπο και τη συχνότητα των αναφορών για συναλλαγές σε αρχεία καταγραφής συναλλαγών], ISIN ή μοναδικός αναγνωριστικός κωδικός προϊόντος (UPI).

                  Η σύμβαση προσδιορίζεται με τη χρησιμοποίηση αναγνωριστικού κωδικού προϊόντος, όπου διατίθεται.

                  8

                  ID εκκαθαριστικού μέλους

                     Αναγνωριστικός κωδικός νομικής οντότητας (LEI) (20 αλφαριθμητικά ψηφία), προσωρινός αναγνωριστικός κωδικός οντότητας (20 αλφαριθμητικά ψηφία), BIC (11 αλφαριθμητικά ψηφία) ή κωδικός πελάτη (50 αλφαριθμητικά ψηφία).

                  Σε περίπτωση που ο αντισυμβαλλόμενος που υποβάλλει την αναφορά δεν είναι εκκαθαριστικό μέλος, το εκκαθαριστικό μέλος του προσδιορίζεται εν προκειμένω με μοναδικό κωδικό. Στην περίπτωση ατόμου, χρησιμοποιείται ο κωδικός πελάτη, όπως ορίζεται από τον κεντρικό αντισυμβαλλόμενο.

                  9

                  ID δικαιούχου

                     Αναγνωριστικός κωδικός νομικής οντότητας (LEI) (20 αλφαριθμητικά ψηφία), προσωρινός αναγνωριστικός κωδικός οντότητας (20 αλφαριθμητικά ψηφία), BIC (11 αλφαριθμητικά ψηφία) ή κωδικός πελάτη (50 αλφαριθμητικά ψηφία).

                  Εάν ο δικαιούχος της σύμβασης δεν είναι αντισυμβαλλόμενος στη σύμβαση πρέπει να προσδιορίζεται με μοναδικό κωδικό ή, στην περίπτωση ατόμων, με κωδικό πελάτη, όπως ορίζεται από τη νομική οντότητα που χρησιμοποιείται από το άτομο.

                  10

                  Μέρος που μεταβίβασε τη σύμβαση (σε περίπτωση παραχώρησης)

                     Αναγνωριστικός κωδικός νομικής οντότητας (LEI) (20 αλφαριθμητικά ψηφία), προσωρινός αναγνωριστικός κωδικός οντότητας (20 αλφαριθμητικά ψηφία), BIC (11 αλφαριθμητικά ψηφία) ή κωδικός πελάτη (50 αλφαριθμητικά ψηφία).).

                  11

                  Τόπος εκτέλεσης

                     Αναγνωριστικός κωδικός (MIC) ISO 10383 ενδεχομένως, XOFF για εισηγμένα παράγωγα που αποτελούν αντικείμενο εξωχρηματιστηριακής διαπραγμάτευσης, ή XXXX για εξωχρηματιστηριακά παράγωγα.

                  Προσδιορισμός του τόπου όπου εκτελείται η συναλλαγή. Σε περίπτωση σύμβασης που έχει συναφθεί εξωχρηματιστηριακά, πρέπει να προσδιορίζεται αν το αντίστοιχο μέσο είναι αποδεκτό για διαπραγμάτευση αλλά η διαπραγμάτευση έγινε εξωχρηματιστηριακά ή μη αποδεκτό για διαπραγμάτευση και η διαπραγμάτευση έγινε εξωχρηματιστηριακά.

                  12

                  Ημερομηνία παρεμβολής

                     Μορφότυπος ημερομηνίας ISO 8601

                  Η ημέρα κατά την οποία εκτελέστηκε η παρεμβολή του κεντρικού αντισυμβαλλομένου στη σύμβαση.

                  13

                  Ώρα παρεμβολής

                     Μορφότυπος ώρας UTC.

                  Η ώρα κατά την οποία εκτελέστηκε η παρεμβολή του κεντρικού αντισυμβαλλομένου στη σύμβαση, αναφερόμενη στην τοπική ώρα της αρμόδιας αρχής στην οποία θα αναφερθεί η συναλλαγή, και η βάση στην οποία αναφέρεται η συναλλαγή εκπεφρασμένη ως συντονισμένη παγκόσμια ώρα (UTC) +/- ώρες.

                  14

                  Ημερομηνία λήξης της σύμβασης

                     Μορφότυπος ημερομηνίας ISO 8601

                  Η ημερομηνία κατά την οποία επήλθε η λήξη της σύμβασης.

                  15

                  Ώρα λήξης της σύμβασης

                     Μορφότυπος ώρας UTC.

                  Η ώρα κατά την οποία επήλθε η λήξη της σύμβασης, αναφερόμενη στην τοπική ώρα της αρμόδιας αρχής στην οποία θα αναφερθεί η συναλλαγή, και η βάση στην οποία αναφέρεται η συναλλαγή εκπεφρασμένη ως συντονισμένη παγκόσμια ώρα (UTC) +/- ώρες.

                  16

                  Τύπος παράδοσης

                     C = μετρητά, P = φυσικός, O = προαιρετικός για τον αντισυμβαλλόμενο

                  Κατά πόσον η σύμβαση διακανονίζεται με φυσική παράδοση ή με μετρητά.

                  17

                  Ημερομηνία διακανονισμού

                     Μορφότυπος ημερομηνίας ISO 8601

                  Η ημέρα κατά την οποία εκτελείται ο διακανονισμός ή η εξαγορά της σύμβασης. Σε περίπτωση περισσότερων της μίας, μπορεί να προσδιοριστούν περισσότεροι τομείς.

                  18

                  Ώρα διακανονισμού ή εξαγοράς της σύμβασης

                     Μορφότυπος ώρας UTC.

                  Η ώρα κατά την οποία εκτελείται ο διακανονισμός ή η εξαγορά της σύμβασης, αναφερόμενη στην τοπική ώρα της αρμόδιας αρχής στην οποία θα αναφερθεί η συναλλαγή, και η βάση στην οποία αναφέρεται η συναλλαγή εκπεφρασμένη ως συντονισμένη παγκόσμια ώρα (UTC) +/– ώρες.

                  Λεπτομερή στοιχεία για τους αρχικούς όρους των συμβάσεων που έχουν εκκαθαριστεί, τα οποία παρέχονται στο βαθμό που έχουν εφαρμογή

                  19

                  Ημερομηνία

                     Μορφότυπος ημερομηνίας ISO 8601

                  Η ημέρα κατά την οποία συνήφθη αρχικά η σύμβαση.

                  20

                  Ώρα

                     Μορφότυπος ώρας UTC

                  Η ώρα κατά την οποία συνήφθη αρχικά η αρχική σύμβαση, αναφερόμενη στην τοπική ώρα της αρμόδιας αρχής στην οποία θα αναφερθεί η συναλλαγή, και η βάση στην οποία αναφέρεται η συναλλαγή εκπεφρασμένη ως συντονισμένη παγκόσμια ώρα (UTC) +/– ώρες

                  21

                  ID προϊόντος

                     Προσωρινή ταξινόμηση σύμφωνα με τις πληροφορίες του άρθρου 4 του κανονισμού (ΕΚ) xx/2012 [σχέδιο ΕΤΠ σχετικά με τον μορφότυπο και τη συχνότητα αναφορών για τις συναλλαγές σε αρχεία καταγραφής συναλλαγών], ISIN ή μοναδικός αναγνωριστικός κωδικός προϊόντος (UPI).

                  Η σύμβαση προσδιορίζεται από τη χρησιμοποίηση μοναδικού αναγνωριστικού κωδικού προϊόντος, όπου διατίθεται.

                  22

                  Υποκείμενο στοιχείο

                     Μοναδικός αναγνωριστικός κωδικός προϊόντος ISIN (12 αλφαριθμητικά ψηφία), και CFI (6 αλφαριθμητικά ψηφία). Αναγνωριστικός κωδικός νομικής οντότητας (LEI) (20 αλφαριθμητικά ψηφία), προσωρινός αναγνωριστικός κωδικός οντότητας (20 αλφαριθμητικά ψηφία), B= καλάθι, ή I= δείκτης

                  Η ταυτοποίηση του μέσου, που εφαρμόζεται για την κινητή αξία η οποία αποτελεί το υποκείμενο περιουσιακό στοιχείο σε σύμβαση παραγώγων, καθώς και τη μεταβιβάσιμη κινητή αξία που εμπίπτει στο άρθρο 4 παράγραφος 1 σημείο 18 στοιχείο γ) της οδηγίας 2004/39/ΕΚ.

                  23

                  Τύπος παραγώγων (σε περίπτωση σύμβασης παραγώγων)

                  Η εναρμονισμένη περιγραφή του τύπου παραγώγων θα πρέπει να γίνεται σύμφωνα με εκείνη των κατηγοριών ανώτατου επιπέδου, όπως προβλέπεται από ομοιόμορφο διεθνώς αποδεκτό πρότυπο της ταξινόμησης χρηματοπιστωτικού μέσου.

                  24

                  Συμπερίληψη του μέσου στο μητρώο συμβάσεων της ΕΑΚΑΑ, υπό τον όρο της υποχρέωσης εκκαθάρισης (σε περίπτωση σύμβασης παραγώγων)

                     Y= Ναι / N= Όχι.

                  Άλλες πληροφορίες που πρέπει να παρέχονται στον βαθμό που έχουν εφαρμογή

                  25

                  Ταυτοποίηση του διαλειτουργικού κεντρικού αντισυμβαλλομένου που εκκαθαρίζει ένα σκέλος της συναλλαγής

                     Αναγνωριστικός κωδικός νομικής οντότητας (LEI) (20 αλφαριθμητικά ψηφία), προσωρινός αναγνωριστικός κωδικός οντότητας (20 αλφαριθμητικά ψηφία), BIC (11 αλφαριθμητικά ψηφία) ή κωδικός πελάτη (50 αλφαριθμητικά ψηφία).

         Πίνακας 2

         Αρχεία θέσης

                  Τομέασ

                  Μορφότυποσ

                  1

                  ID εκκαθαριστικού μέλους

                     Αναγνωριστικός κωδικός νομικής οντότητας (LEI), προσωρινός αναγνωριστικός κωδικός οντότητας ή BIC

                  2

                  ID δικαιούχου

                     Αναγνωριστικός κωδικός νομικής οντότητας (LEI), προσωρινός αναγνωριστικός κωδικός οντότητας, BIC ή κωδικός πελάτη

                  3

                  Διαλειτουργικός κεντρικός αντισυμβαλλόμενος που διατηρεί τη θέση

                     Αναγνωριστικός κωδικός νομικής οντότητας (LEI), προσωρινός αναγνωριστικός κωδικός οντότητας, BIC ή κωδικός πελάτη

                  4

                  Σύμβολο της θέσης

                     B = Αγοραστής / S = Πωλητής

                  5

                  Αξία της θέσης

                     Μέχρι 10 αριθμητικά ψηφία (xxxx,yy).

                  6

                  Τιμή στην οποία αποτιμώνται οι συμβάσεις

                     Μέχρι 10 αριθμητικά ψηφία (xxxx,yy).

                  7

                  Νόμισμα

                     Κωδικός νομίσματος ISO.

                  8

                  Άλλες σχετικές πληροφορίες

                     Ελεύθερο κείμενο

                  9

                  Ποσό περιθωρίων που ζητεί ο κεντρικός αντισυμβαλλόμενος

                     Μέχρι 10 αριθμητικά ψηφία (xxxx,yy).

                  10

                  Ποσό εισφορών κεφαλαίου εκκαθάρισης που ζητεί ο κεντρικός αντισυμβαλλόμενος

                     Μέχρι 10 αριθμητικά ψηφία (xxxx,yy).

                  11

                  Ποσό άλλων χρηματοοικονομικών πόρων που ζητεί ο κεντρικός αντισυμβαλλόμενος

                     Μέχρι 10 αριθμητικά ψηφία (xxxx,yy).

                  12A

                  Ποσό περιθωρίων που έχει παρασχεθεί από το εκκαθαριστικό μέλος με αναφορά σε λογαριασμό πελάτη Α

                     Μέχρι 10 αριθμητικά ψηφία (xxxx,yy).

                  13A

                  Ποσό εισφορών σε κεφάλαιο εκκαθάρισης που έχει παρασχεθεί από το εκκαθαριστικό μέλος με αναφορά σε λογαριασμό πελάτη Α

                     Μέχρι 10 αριθμητικά ψηφία (xxxx,yy).

                  14A

                  Ποσό άλλων χρηματοοικονομικών πόρων που έχει παρασχεθεί από το εκκαθαριστικό μέλος με αναφορά σε λογαριασμό πελάτη Α

                     Μέχρι 10 αριθμητικά ψηφία (xxxx,yy).

                  15B

                  Ποσό περιθωρίων που έχει παρασχεθεί από το εκκαθαριστικό μέλος με αναφορά σε λογαριασμό πελάτη Β

                     Μέχρι 10 αριθμητικά ψηφία (xxxx,yy).

                  16B

                  Ποσό εισφορών σε κεφάλαιο εκκαθάρισης που έχει παρασχεθεί από το εκκαθαριστικό μέλος με αναφορά σε λογαριασμό πελάτη Β

                     Μέχρι 10 αριθμητικά ψηφία (xxxx,yy).

                  17B

                  Ποσό άλλων χρηματοοικονομικών πόρων που έχει παρασχεθεί από το εκκαθαριστικό μέλος με αναφορά σε λογαριασμό πελάτη Β

                     Μέχρι 10 αριθμητικά ψηφία (xxxx,yy).

         Πίνακας 3

         Επιχειρηματικά αρχεία

                  Τομέασ

                  Μορφότυποσ

                  Περιγραφή

                  1

                  Οργανογράμματα

                     Ελεύθερο κείμενο

                  Συμβούλιο και σχετικές επιτροπές, μονάδα εκκαθάρισης, μονάδα διαχείρισης κινδύνων, και όλες οι άλλες σχετικές μονάδες ή τμήματα.

                  Μέτοχοι ή μέλη που έχουν ειδικές συμμετοχές (τομείς που προστίθενται για κάθε σχετικό μέτοχο/μέλος)

                  2

                  Τύπος

                     S= Μέτοχος / M= μέλος.

                  3

                  Τύπος ειδικής συμμετοχής

                     D= άμεση / I= έμμεση

                  4

                  Τύπος οντότητας

                     N= φυσικό πρόσωπο / L= νομικό πρόσωπο.

                  5

                  Ποσό της συμμετοχής

                     Μέχρι 10 αριθμητικά ψηφία (xxxx,yyyyy).

                  Άλλα έγγραφα

                  6

                  Πολιτικές, διαδικασίες, διεργασίες που απαιτούνται βάσει οργανωτικών απαιτήσεων

                     Έγγραφα

                  7

                  Πρακτικά συνεδριάσεων του συμβουλίου, συνεδριάσεων υπο-επιτροπών (εάν έχει εφαρμογή) και επιτροπών ανώτατης διοίκησης (εάν έχει εφαρμογή)

                     Έγγραφα

                  8

                  Πρακτικά συνεδριάσεων της επιτροπής κινδύνων

                     Έγγραφα

                  9

                  Πρακτικά της ομάδας διαβούλευσης με εκκαθαριστικά μέλη και πελάτες (εάν υπάρχουν)

                     Έγγραφα

                  10

                  Εκθέσεις εσωτερικού και εξωτερικού λογιστικού ελέγχου, διαχείριση κινδύνων, συμμόρφωση και παροχή συμβουλών

                     Έγγραφα

                  11

                  Πολιτική αδιάλειπτης λειτουργίας και σχέδιο αποκατάστασης λειτουργίας μετά από καταστροφή

                     Έγγραφα

                  12

                  Σχέδιο ρευστότητας και ημερήσιες εκθέσεις ρευστότητας

                     Έγγραφα

                  13

                  Έγγραφα που παρουσιάζουν όλα τα στοιχεία ενεργητικού και παθητικού και λογαριασμούς κεφαλαίων

                     Έγγραφα

                  14

                  Παραληφθείσες αντιρρήσεις

                     Ελεύθερο κείμενο

                  Για κάθε αντίρρηση: πληροφορίες σχετικά με την επωνυμία, διεύθυνση και αριθμό λογαριασμού του υποβάλλοντος την αντίρρηση· ημερομηνία παραλαβής της αντίρρησης· ονοματεπώνυμο όλων των ατόμων που προσδιορίζονται στην αντίρρηση· περιγραφή του χαρακτήρα της αντίρρησης· ρύθμιση της αντίρρησης· ημερομηνία επίλυσης της αντίρρησης.

                  15

                  Πληροφορίες σχετικά με διακοπή παροχής υπηρεσιών ή δυσλειτουργία

                     Ελεύθερο κείμενο

                  Πληροφορίες σχετικά με τυχόν διακοπή παροχής υπηρεσιών ή δυσλειτουργία, περιλαμβανομένης λεπτομερούς αναφοράς σχετικά με τον χρόνο, τις επιπτώσεις και τις διορθωτικές ενέργειες.

                  16

                  Αποτελέσματα των διενεργούμενων ελέγχων αντοχής σε ακραίες καταστάσεις και απολογιστικών ελέγχων

                     Ελεύθερο κείμενο

                  17

                  Γραπτή επικοινωνία με αρμόδιες αρχές, την ΕΑΚΑΑ και τα σχετικά μέλη του ΕΣΚΤ

                     Έγγραφα

                  18

                  Νομικές γνώμες που διατυπώνονται σύμφωνα με οργανωτικές απαιτήσεις

                     Έγγραφα

                  19

                  Ρυθμίσεις διαλειτουργικότητας με άλλους κεντρικούς αντισυμβαλλομένους (όπου έχει εφαρμογή)

                     Έγγραφα

                  20

                  Κατάλογος όλων των εκκαθαριστικών μελών (άρθρο 17 του κανονισμού (ΕΕ) XXX/2012)

                     Ελεύθερο κείμενο/ Έγγραφο

                  Κατάλογος σύμφωνα με το άρθρο 17 του κανονισμού (ΕΕ) XXX/2012.

                  21

                  Πληροφορίες που απαιτούνται βάσει του άρθρου 17 του κανονισμού (ΕΕ) XXX/2012

                     Ελεύθερο κείμενο / Έγγραφο

                  Νόμοι και κανόνες που διέπουν i) την πρόσβαση στον κεντρικό αντισυμβαλλόμενο, ii) τις συμβάσεις που συνάπτει ο κεντρικός αντισυμβαλλόμενος με εκκαθαριστικά μέλη και, όπου είναι εφικτό, με πελάτες, iii) τις συμβάσεις που αποδέχεται προς εκκαθάριση ο κεντρικός αντισυμβαλλόμενος, iv) τυχόν ρυθμίσεις διαλειτουργικότητας, v) τη χρησιμοποίηση εισφορών πρόσθετης ασφάλειας και κεφαλαίου εκκαθάρισης, συμπεριλαμβανομένης της ρευστοποίησης θέσεων και πρόσθετης ασφάλειας, και του βαθμού στον οποίο η πρόσθετη ασφάλεια προστατεύεται έναντι απαιτήσεων τρίτων (επίπεδο διαχωρισμού).

                  22

                  Εξέλιξη σχετικά με διαδικασίες νέων πρωτοβουλιών

                     Ελεύθερο κείμενο

                  Σε περίπτωση παροχής νέων υπηρεσιών


title: Εκτελεστικός κανονισμός (ΕΕ) αριθ. 828/2014 της Επιτροπής, της 30ής Ιουλίου 2014 , σχετικά με τις απαιτήσεις για την παροχή πληροφοριών στους καταναλωτές όσον αφορά την απουσία ή τη μειωμένη παρουσία γλουτένης στα τρόφιμα  Κείμενο που παρουσιάζει ενδιαφέρον για τον ΕΟΧ

text:
               31.7.2014

               EL

               Επίσημη Εφημερίδα της Ευρωπαϊκής Ένωσης

               L 228/5

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 828/2014 ΤΗΣ ΕΠΙΤΡΟΠΉΣ
   της 30ής Ιουλίου 2014
   σχετικά με τις απαιτήσεις για την παροχή πληροφοριών στους καταναλωτές όσον αφορά την απουσία ή τη μειωμένη παρουσία γλουτένης στα τρόφιμα
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1169/2011 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2011, σχετικά με την παροχή πληροφοριών για τα τρόφιμα στους καταναλωτές (1), και ιδίως το άρθρο 36 παράγραφος 3 στοιχείο δ),
   Εκτιμώντας τα ακόλουθα:

               (1)

               Οι πάσχοντες από κοιλιοκάκη έχουν μόνιμη δυσανεξία στη γλουτένη. Το σιτάρι (δηλαδή όλα τα είδη Triticum, όπως το σκληρό σιτάρι, η όλυρα και ο σίτος khorasan), η σίκαλη και το κριθάρι έχουν χαρακτηριστεί ως σιτηρά για τα οποία υπάρχουν επιστημονικές ενδείξεις ότι περιέχουν γλουτένη. Η γλουτένη που υπάρχει στα ανωτέρω σιτηρά μπορεί να έχει δυσμενή επίδραση στην υγεία των ατόμων με δυσανεξία στη γλουτένη και, επομένως, τα εν λόγω άτομα πρέπει να την αποφεύγουν.

               (2)

               Οι πληροφορίες σχετικά με την απουσία ή τη μειωμένη παρουσία γλουτένης στα τρόφιμα θα πρέπει να βοηθούν άτομα με δυσανεξία στη γλουτένη να εντοπίζουν και να επιλέγουν μια ποικίλη διατροφή όταν τρώνε μέσα ή έξω από το σπίτι.

               (3)

               Ο κανονισμός (ΕΚ) αριθ. 41/2009 της Επιτροπής (2) καθορίζει εναρμονισμένους κανόνες για τις πληροφορίες που παρέχονται στους καταναλωτές σχετικά με την απουσία («χωρίς γλουτένη») ή τη μειωμένη παρουσία γλουτένης («πολύ χαμηλή ποσότητα γλουτένης») στα τρόφιμα. Οι κανόνες του εν λόγω κανονισμού στηρίζονται σε επιστημονικά στοιχεία και εξασφαλίζουν ότι οι καταναλωτές δεν παραπλανούνται ούτε οδηγούνται σε σύγχυση από τις πληροφορίες που παρέχονται σε διαφορετική μορφή σχετικά με την απουσία ή τη μειωμένη παρουσία γλουτένης στα τρόφιμα.

               (4)

               Στο πλαίσιο της αναθεώρησης της νομοθεσίας για τα τρόφιμα που προορίζονται για ειδική διατροφή, ο κανονισμός (ΕΕ) αριθ. 609/2013 του Ευρωπαϊκού Κοινοβουλίου και του Συμβουλίου (3) καταργεί τον κανονισμό (ΕΚ) αριθ. 41/2009 από τις 20 Ιουλίου 2016. Θα πρέπει να διασφαλίζεται ότι, μετά την ημερομηνία αυτή, η παροχή πληροφοριών σχετικά με την απουσία ή τη μειωμένη παρουσία γλουτένης στα τρόφιμα εξακολουθεί να βασίζεται σε σχετικά επιστημονικά στοιχεία και δεν παρέχεται σε διαφορετική μορφή που θα μπορούσε να παραπλανήσει ή να οδηγήσει σε σύγχυση τους καταναλωτές, σύμφωνα με τις απαιτήσεις που ορίζονται στο άρθρο 36 παράγραφος 2 του κανονισμού (ΕΕ) αριθ. 1169/2011. Είναι, συνεπώς, απαραίτητο να διατηρηθούν ενιαίοι όροι στην Ένωση όσον αφορά την εφαρμογή των απαιτήσεων αυτών στις πληροφορίες για τα τρόφιμα που παρέχουν οι υπεύθυνοι επιχειρήσεων τροφίμων σχετικά με την απουσία ή τη μειωμένη παρουσία γλουτένης σε τρόφιμα, και οι όροι αυτοί θα πρέπει να βασίζονται στον κανονισμό (ΕΚ) αριθ. 41/2009.

               (5)

               Ορισμένα τρόφιμα παράγονται και προετοιμάζονται ειδικά και/ή υποβάλλονται σε ειδική επεξεργασία για τη μείωση της περιεκτικότητας σε γλουτένη ενός ή περισσοτέρων συστατικών που περιέχουν γλουτένη ή για να υποκατασταθούν τα συστατικά που περιέχουν γλουτένη με άλλα συστατικά εκ φύσεως χωρίς γλουτένη. Άλλα τρόφιμα παρασκευάζονται αποκλειστικά από συστατικά τα οποία είναι εκ φύσεως χωρίς γλουτένη.

               (6)

               Η αφαίρεση της γλουτένης από τα σιτηρά που περιέχουν γλουτένη συνεπάγεται σημαντικές τεχνικές δυσκολίες και οικονομική επιβάρυνση και, επομένως, η παρασκευή τροφίμων εντελώς απαλλαγμένων από γλουτένη είναι δύσκολη. Συνεπώς, πολλά τρόφιμα που υποβάλλονται σε ειδική επεξεργασία για τη μείωση της περιεκτικότητας σε γλουτένη ενός ή περισσοτέρων συστατικών που περιέχουν γλουτένη στην αγορά μπορεί να περιέχουν χαμηλή ποσότητα καταλοίπων γλουτένης.

               (7)

               Τα περισσότερα άτομα με δυσανεξία στη γλουτένη μπορούν να περιλάβουν τη βρώμη στη διατροφή τους χωρίς δυσμενή επίδραση στην υγεία τους. Το θέμα αυτό αποτελεί αντικείμενο μελετών και έρευνας που διεξάγονται σήμερα από την επιστημονική κοινότητα. Όμως, σημαντικό λόγο ανησυχίας αποτελεί η επιμόλυνση της βρώμης με σιτάρι, σίκαλη ή κριθάρι, η οποία είναι δυνατή κατά τη διάρκεια της συγκομιδής, της μεταφοράς, της αποθήκευσης και της μεταποίησης. Επομένως, ο κίνδυνος επιμόλυνσης από γλουτένη των προϊόντων που περιέχουν βρώμη θα πρέπει να λαμβάνεται υπόψη για την επισήμανση των εν λόγω προϊόντων από τους υπεύθυνους επιχειρήσεων τροφίμων.

               (8)

               Άτομα με δυσανεξία στη γλουτένη μπορούν να ανέχονται ποικίλες μικρές ποσότητες γλουτένης μέσα σε ορισμένα όρια. Για να μπορούν τα άτομα αυτά να βρίσκουν στην αγορά ποικιλία τροφίμων κατάλληλων για τις ανάγκες τους και για το επίπεδο ευαισθησίας τους, πρέπει να υπάρχει δυνατότητα επιλογής προϊόντων με διαφορετικά χαμηλά επίπεδα γλουτένης που εμπίπτουν σ' αυτά τα όρια. Είναι σημαντικό, εντούτοις, να επισημαίνονται κατάλληλα τα διάφορα προϊόντα, ούτως ώστε να εξασφαλίζεται η σωστή χρήση τους από τα άτομα με δυσανεξία στη γλουτένη με την υποστήριξη εκστρατειών πληροφόρησης που προωθούνται στα κράτη μέλη.

               (9)

               Θα πρέπει να είναι δυνατόν για τα τρόφιμα, τα οποία παράγονται και προετοιμάζονται ειδικά και/ή υποβάλλονται σε ειδική επεξεργασία για τη μείωση της περιεκτικότητας σε γλουτένη ενός ή περισσοτέρων συστατικών που περιέχουν γλουτένη ή για να υποκατασταθούν τα συστατικά που περιέχουν γλουτένη με άλλα συστατικά εκ φύσεως χωρίς γλουτένη, να φέρουν ένδειξη για την απουσία («χωρίς γλουτένη») ή τη μειωμένη παρουσία («πολύ χαμηλή ποσότητα γλουτένης») γλουτένης σύμφωνα με τις διατάξεις που καθορίζονται στον παρόντα κανονισμό. Θα πρέπει επίσης να είναι δυνατό τα εν λόγω τρόφιμα να φέρουν δήλωση που να ενημερώνει τους καταναλωτές ότι είναι ειδικά σχεδιασμένα για άτομα με δυσανεξία στη γλουτένη.

               (10)

               Θα πρέπει επίσης να υπάρχει η δυνατότητα τα τρόφιμα που περιέχουν συστατικά εκ φύσεως χωρίς γλουτένη να φέρουν ένδειξη για την απουσία γλουτένης, σύμφωνα με τις διατάξεις που ορίζονται στον παρόντα κανονισμό και υπό την προϋπόθεση ότι τηρούνται οι γενικοί όροι για τις θεμιτές πρακτικές σχετικά με τις πληροφορίες που καθορίζονται στον κανονισμό (ΕΕ) αριθ. 1169/2011. Ειδικότερα, οι πληροφορίες για τα τρόφιμα δεν πρέπει να είναι παραπλανητικές με τον υπαινιγμό ότι το τρόφιμο έχει ιδιαίτερα χαρακτηριστικά, ενώ, στην πραγματικότητα, όλα τα παρόμοια τρόφιμα έχουν αυτά τα ίδια χαρακτηριστικά.

               (11)

               Η οδηγία 2006/141/ΕΚ της Επιτροπής (4) απαγορεύει τη χρήση συστατικών που περιέχουν γλουτένη στην παρασκευή παρασκευασμάτων για βρέφη και παρασκευασμάτων δεύτερης βρεφικής ηλικίας. Επομένως, η χρήση της διατύπωσης «πολύ χαμηλή ποσότητα γλουτένης» ή «χωρίς γλουτένη» στην επισήμανση τέτοιων προϊόντων θα πρέπει να απαγορευθεί, εφόσον, σύμφωνα με τον παρόντα κανονισμό, αυτή η επισήμανση χρησιμοποιείται για την ένδειξη περιεκτικότητας σε γλουτένη που δεν υπερβαίνει τα 100 mg/kg και τα 20 mg/kg αντίστοιχα.

               (12)

               Το πρότυπο του «Κώδικα τροφίμων για τρόφιμα ειδικής διατροφής για άτομα με δυσανεξία στη γλουτένη» (Codex Standard for Foods for Special Dietary Use for Persons Intolerant to Gluten) (5) θα πρέπει να λαμβάνεται δεόντως υπόψη για τους σκοπούς του παρόντος κανονισμού.

               (13)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Πεδίο εφαρμογής και αντικείμενο
   Ο παρών κανονισμός εφαρμόζεται στην παροχή πληροφοριών για τους καταναλωτές σχετικά με την απουσία ή τη μειωμένη παρουσία γλουτένης στα τρόφιμα.
   Άρθρο 2
   Ορισμοί
   Για τους σκοπούς του παρόντος κανονισμού, ισχύουν οι ακόλουθοι ορισμοί:

               α)

               ως «γλουτένη» νοείται ένα πρωτεϊνικό συστατικό του σιταριού, της σίκαλης, του κριθαριού, της βρώμης, των διασταυρωμένων ποικιλιών και των παραγώγων των ανωτέρω, στο οποίο ορισμένα άτομα παρουσιάζουν δυσανεξία και το οποίο είναι αδιάλυτο στο ύδωρ και σε διάλυμα χλωριούχου νατρίου 0,5 Μ·

               β)

               ως «σιτάρι» νοείται οιοδήποτε είδος Τriticum.

         Άρθρο 3
   Πληροφορίες για τους καταναλωτές
   1.   Όταν χρησιμοποιούνται δηλώσεις για την παροχή πληροφοριών στους καταναλωτές σχετικά με την απουσία ή τη μειωμένη παρουσία γλουτένης στα τρόφιμα, οι πληροφορίες αυτές δίνονται μόνο μέσω των δηλώσεων και σύμφωνα με τους όρους που προβλέπονται στο παράρτημα.
   2.   Οι πληροφορίες για τα τρόφιμα που αναφέρονται στην παράγραφο 1 μπορεί να συνοδεύονται από τις δηλώσεις: «κατάλληλο για άτομα με δυσανεξία στη γλουτένη» ή «κατάλληλο για άτομα με κοιλιοκάκη».
   3.   Οι πληροφορίες για τα τρόφιμα που αναφέρονται στην παράγραφο 1 μπορεί να συνοδεύονται από τις ακόλουθες δηλώσεις: «ειδικά σχεδιασμένο για άτομα με δυσανεξία στη γλουτένη» ή «ειδικά σχεδιασμένο για άτομα με κοιλιοκάκη», αν το τρόφιμο παράγεται και προετοιμάζεται ειδικά και/ή υποβάλλεται σε ειδική επεξεργασία:

               α)

               για τη μείωση της περιεκτικότητας σε γλουτένη ενός ή περισσότερων συστατικών που περιέχουν γλουτένη, ή

               β)

               για να υποκατασταθούν τα συστατικά που περιέχουν γλουτένη με άλλα συστατικά εκ φύσεως χωρίς γλουτένη.

         Άρθρο 4
   Παρασκευάσματα για βρέφη και παρασκευάσματα δεύτερης βρεφικής ηλικίας
   Απαγορεύεται η παροχή πληροφοριών για τα τρόφιμα σχετικά με την απουσία ή τη μειωμένη παρουσία γλουτένης σε παρασκευάσματα για βρέφη και παρασκευάσματα δεύτερης βρεφικής ηλικίας, όπως ορίζονται στην οδηγία 2006/141/ΕΚ.
   Άρθρο 5
   Έναρξη ισχύος και εφαρμογή
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από τις 20 Ιουλίου 2016.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 30 Ιουλίου 2014.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 304 της 22.11.2011, σ. 18.

      (2)  Κανονισμός (ΕΚ) αριθ. 41/2009 της Επιτροπής, της 20ής Ιανουαρίου 2009, σχετικά με τη σύνθεση και την επισήμανση τροφίμων κατάλληλων για άτομα με δυσανεξία στη γλουτένη (ΕΕ L 16 της 21.1.2009, σ. 3).

      (3)  Κανονισμός (ΕΕ) αριθ. 609/2013 του Ευρωπαϊκού Κοινοβουλίου και του Συμβουλίου, της 12ης Ιουνίου 2013, για τα τρόφιμα τα οποία προορίζονται για βρέφη και μικρά παιδιά και για τα τρόφιμα που προορίζονται για ειδικούς ιατρικούς σκοπούς, και ως υποκατάστατα του συνόλου του διαιτολογίου για τον έλεγχο του σωματικού βάρους και για την κατάργηση της οδηγίας 92/52/ΕΟΚ του Συμβουλίου, των οδηγιών της Επιτροπής 96/8/ΕΚ, 1999/21/ΕΚ, 2006/125/ΕΚ και 2006/141/ΕΚ, της οδηγίας 2009/39/ΕΚ του Ευρωπαϊκού Κοινοβουλίου και του Συμβουλίου και των κανονισμών της Επιτροπής (ΕΚ) αριθ. 41/2009 και (ΕΚ) αριθ. 953/2009 (ΕΕ L 181 της 29.6.2013, σ. 35).

      (4)  Οδηγία 2006/141/ΕΚ της Επιτροπής, της 22ας Δεκεμβρίου 2006, σχετικά με τα παρασκευάσματα για βρέφη και τα παρασκευάσματα δεύτερης βρεφικής ηλικίας και την τροποποίηση της οδηγίας 1999/21/ΕΚ (ΕΕ L 401 της 30.12.2006, σ. 1).

      (5)  CODEX STAN 118-1979.

      ΠΑΡΑΡΤΗΜΑ
      Δηλώσεις σχετικά με την απουσία ή τη μειωμένη παρουσία γλουτένης στα τρόφιμα που επιτρέπεται να γίνουν και σχετικοί όροι
      A.   Γενικές απαιτήσεις

      ΧΩΡΙΣ ΓΛΟΥΤΕΝΗ
      Η ένδειξη «χωρίς γλουτένη» μπορεί να χρησιμοποιείται μόνον όταν τα τρόφιμα, όπως διατίθενται στον τελικό καταναλωτή, δεν περιέχουν περισσότερο από 20 mg/kg γλουτένη.
      ΠΟΛΥ ΧΑΜΗΛΗ ΠΟΣΟΤΗΤΑ ΓΛΟΥΤΕΝΗΣ
      Η ένδειξη «πολύ χαμηλή ποσότητα γλουτένης» μπορεί να χρησιμοποιείται μόνον όταν τα τρόφιμα, τα οποία αποτελούνται ή περιέχουν ένα ή περισσότερα συστατικά από σιτάρι, σίκαλη, κριθάρι, βρώμη ή διασταυρωμένες ποικιλίες τους και έχουν υποβληθεί σε ειδική επεξεργασία για τη μείωση της γλουτένης, δεν περιέχουν περισσότερο από 100 mg/kg γλουτένη στα τρόφιμα όπως διατίθενται στον τελικό καταναλωτή.
      B.   Πρόσθετες απαιτήσεις για τα τρόφιμα που περιέχουν βρώμη

      Η βρώμη που περιλαμβάνεται στα τρόφιμα χωρίς γλουτένη ή με πολύ χαμηλή ποσότητα γλουτένης πρέπει να έχει παραχθεί και προετοιμαστεί ειδικά και/ή να έχει υποβληθεί σε ειδική επεξεργασία για να αποφεύγεται η ανάμειξη με σιτάρι, σίκαλη, κριθάρι, ή διασταυρωμένες ποικιλίες τους και η περιεκτικότητα αυτής της βρώμης σε γλουτένη δεν πρέπει να υπερβαίνει τα 20 mg/kg.


title: Εκτελεστικός κανονισμός (ΕΕ) αριθ. 197/2013 της Επιτροπής, της 7ης Μαρτίου 2013 , σχετικά με την τροποποίηση του εκτελεστικού κανονισμού (ΕΕ) αριθ. 80/2012 περί καθορισμού του πίνακα των βιολογικών ή χημικών ουσιών που προβλέπεται στο άρθρο 53 παράγραφος 1 στοιχείο β) του κανονισμού (ΕΚ) αριθ. 1186/2009 του Συμβουλίου για τη θέσπιση του κοινοτικού καθεστώτος τελωνειακών ατελειών

text:
               8.3.2013

               EL

               Επίσημη Εφημερίδα της Ευρωπαϊκής Ένωσης

               L 65/15

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 197/2013 ΤΗΣ ΕΠΙΤΡΟΠΉΣ
   της 7ης Μαρτίου 2013
   σχετικά με την τροποποίηση του εκτελεστικού κανονισμού (ΕΕ) αριθ. 80/2012 περί καθορισμού του πίνακα των βιολογικών ή χημικών ουσιών που προβλέπεται στο άρθρο 53 παράγραφος 1 στοιχείο β) του κανονισμού (ΕΚ) αριθ. 1186/2009 του Συμβουλίου για τη θέσπιση του κοινοτικού καθεστώτος τελωνειακών ατελειών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1186/2009 του Συμβουλίου, της 16ης Νοεμβρίου 2009, για τη θέσπιση του κοινοτικού καθεστώτος τελωνειακών ατελειών (1), και ιδίως το άρθρο 53 παράγραφος 1 στοιχείο β),
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 80/2012 της Επιτροπής (2) περιέχει τον κατάλογο βιολογικών ή χημικών ουσιών που προβλέπεται στο άρθρο 53 παράγραφος 1 στοιχείο β) του κανονισμού (ΕΚ) αριθ. 1186/2009.

               (2)

               Ο εκτελεστικός κανονισμός (ΕΕ) αριθ. 80/2012 θα πρέπει να τροποποιηθεί για να συμπεριληφθούν στον κατάλογο δύο ουσίες, στην περίπτωση των οποίων δεν υπάρχει αντίστοιχη παραγωγή στο τελωνειακό έδαφος της Ένωσης.

               (3)

               Παράλληλα, δεν είναι πλέον αναγκαία η διατήρηση, στον κατάλογο μιας ουσίας του περιλαμβάνεται επί του παρόντος στο παράρτημα I μέρος τρίτο παράρτημα 3 του κανονισμού (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (3), το οποίο αφορά τις φαρμακευτικές ουσίες που τυγχάνουν δασμολογικής ατέλειας.

               (4)

               Κατά συνέπεια, ο εκτελεστικός κανονισμός (ΕΕ) αριθ. 80/2012 θα πρέπει να τροποποιηθεί αναλόγως.

               (5)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα I του εκτελεστικού κανονισμού (ΕΕ) αριθ. 80/2012 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 7 Μαρτίου 2013.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 324 της 10.12.2009, σ. 23.

      (2)  ΕΕ L 29 της 1.2.2012, σ. 33.

      (3)  ΕΕ L 256 της 7.9.1987, σ. 1.

      ΠΑΡΑΡΤΗΜΑ
      Το παράρτημα I του εκτελεστικού κανονισμού (ΕΕ) αριθ. 80/2012 τροποποιείται ως εξής:

                  1.

                  Μετά τη γραμμή που περιέχει τον κωδικό ΣΟ ex 2845 90 90 για το «Νερό (οξυγόνο-18)», παρεμβάλλεται η ακόλουθη γραμμή:

                              «ex 2849 90 90

                              Σκόνη καρβιδίου του τιτανίου-πυριτίου, καθαρότητας τουλάχιστον 99 % κατά βάρος».

                  2.

                  Μετά τη γραμμή που περιέχει τον κωδικό ΣΟ ex 2926 90 95 για το «2-Ναφθονιτρίλιο», παρεμβάλλεται η ακόλουθη γραμμή:

                              «ex 2934 99 90

                              Μορφολινοφωσφοροδιαμιδικά ολιγομερή (ολιγονουκλεοτίδια Μορφολίνο)»

                  3.

                  Η ακόλουθη γραμμή απαλείφεται:

                              «0014364-6

                              ex 2923 90 00

                              Βρωμιούχο δεκαμεθόνιο (DCI)».


title: Εκτελεστικός κανονισμός (ΕΕ) αριθ. 3/2012 της Επιτροπής, της 4ης Ιανουαρίου 2012 , για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               5.1.2012

               EL

               Επίσημη Εφημερίδα της Ευρωπαϊκής Ένωσης

               L 2/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 3/2012 ΤΗΣ ΕΠΙΤΡΟΠΉΣ
   της 4ης Ιανουαρίου 2012
   για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ’ αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 4 Ιανουαρίου 2012.

            Για την Επιτροπή, εξ ονόματος του Προέδρου,
         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Οι κατ’ αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ’ αποκοπή τιμή εισαγωγής

                  0702 00 00

                  MA

                  52,6

                  TR

                  101,5

                  ZZ

                  77,1

                  0707 00 05

                  TR

                  155,2

                  ZZ

                  155,2

                  0709 93 10

                  MA

                  37,8

                  TR

                  84,6

                  ZZ

                  61,2

                  0805 10 20

                  CL

                  33,0

                  MA

                  58,8

                  TR

                  69,8

                  ZZ

                  53,9

                  0805 20 10

                  MA

                  80,9

                  ZZ

                  80,9

                  0805 20 30, 0805 20 50, 0805 20 70, 0805 20 90

                  IL

                  75,3

                  TR

                  91,3

                  ZZ

                  83,3

                  0805 50 10

                  AR

                  53,1

                  MA

                  126,4

                  TR

                  45,3

                  ZZ

                  74,9

                  0808 10 80

                  CA

                  115,9

                  US

                  111,5

                  ZA

                  128,3

                  ZZ

                  118,6

                  0808 30 90

                  CN

                  69,3

                  ZZ

                  69,3

         (1)  Ονοματολογία των χωρών που ορίζεται στον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) 2016/1078 της Επιτροπής, της 4ης Ιουλίου 2016, για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               5.7.2016

               EL

               Επίσημη Εφημερίδα της Ευρωπαϊκής Ένωσης

               L 179/29

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/1078 ΤΗΣ ΕΠΙΤΡΟΠΉΣ
   της 4ης Ιουλίου 2016
   για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ' εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ' αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ' αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ' αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 4 Ιουλίου 2016.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ

         Οι κατ' αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ' αποκοπή τιμή εισαγωγής

                  0702 00 00

                  MA

                  154,3

                  ZZ

                  154,3

                  0709 93 10

                  TR

                  138,3

                  ZZ

                  138,3

                  0805 50 10

                  AR

                  179,9

                  CL

                  198,5

                  MA

                  174,9

                  UY

                  188,9

                  ZA

                  181,9

                  ZZ

                  184,8

                  0808 10 80

                  AR

                  113,8

                  BR

                  100,6

                  CL

                  133,2

                  CN

                  133,6

                  NZ

                  142,5

                  US

                  161,9

                  UY

                  74,9

                  ZA

                  111,9

                  ZZ

                  121,6

                  0809 10 00

                  TR

                  225,5

                  ZZ

                  225,5

                  0809 29 00

                  TR

                  350,1

                  ZZ

                  350,1

                  0809 30 10 , 0809 30 90

                  TR

                  124,7

                  ZZ

                  124,7

                  0809 40 05

                  TR

                  160,5

                  ZZ

                  160,5

         (1)  Ονοματολογία των χωρών που ορίζεται στον κανονισμό (ΕΕ) αριθ. 1106/2012 της Επιτροπής, της 27ης Νοεμβρίου 2012, για την εφαρμογή του κανονισμού (ΕΚ) αριθ. 471/2009 του Ευρωπαϊκού Κοινοβουλίου και του Συμβουλίου για τις κοινοτικές στατιστικές του εξωτερικού εμπορίου με τις τρίτες χώρες, όσον αφορά την επικαιροποίηση της ονοματολογίας των χωρών και εδαφών (ΕΕ L 328 της 28.11.2012, σ. 7). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) 2017/439 της Επιτροπής, της 13ης Μαρτίου 2017, σχετικά με την έγκριση της θειικής L-λυσίνης που παράγεται από Escherichia coli ως πρόσθετης ύλης ζωοτροφών για όλα τα ζωικά είδη (Κείμενο που παρουσιάζει ενδιαφέρον για τον ΕΟΧ )

text:
                  14.3.2017

                  EL

                  Επίσημη Εφημερίδα της Ευρωπαϊκής Ένωσης

                  L 67/70

            ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/439 ΤΗΣ ΕΠΙΤΡΟΠΉΣ
      της 13ης Μαρτίου 2017
      σχετικά με την έγκριση της θειικής L-λυσίνης που παράγεται από Escherichia coli ως πρόσθετης ύλης ζωοτροφών για όλα τα ζωικά είδη
      (Κείμενο που παρουσιάζει ενδιαφέρον για τον ΕΟΧ)
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 9 παράγραφος 2,
      Εκτιμώντας τα ακόλουθα:

                  (1)

                  Ο κανονισμός (ΕΚ) αριθ. 1831/2003 προβλέπει τη χορήγηση άδειας για τις πρόσθετες ύλες που χρησιμοποιούνται στη διατροφή των ζώων και καθορίζει τους όρους και τις διαδικασίες για τη χορήγηση της άδειας αυτής.

                  (2)

                  Σύμφωνα με το άρθρο 7 του κανονισμού (ΕΚ) αριθ. 1831/2003, υποβλήθηκε αίτηση για τη χορήγηση άδειας για τη χρήση της θειικής L-λυσίνης ως πρόσθετης ύλης ζωοτροφών. Η εν λόγω αίτηση συνοδευόταν από τα στοιχεία και τα έγγραφα που απαιτούνται βάσει του άρθρου 7 παράγραφος 3 του κανονισμού (ΕΚ) αριθ. 1831/2003.

                  (3)

                  Η εν λόγω αίτηση αφορά τη χορήγηση άδειας κυκλοφορίας για τη θειική L-λυσίνη που παράγεται με ζύμωση από Escherichia coli CGMCC 3705 ως πρόσθετη ύλη ζωοτροφών για όλα τα ζωικά είδη, στην κατηγορία πρόσθετων υλών «θρεπτικές πρόσθετες ύλες».

                  (4)

                  Στις γνώμες που εξέδωσε στις 16 Ιουνίου 2015 (2) και στις 26 Ιανουαρίου 2017 (3), η Ευρωπαϊκή Αρχή για την Ασφάλεια των Τροφίμων («η Αρχή») καταλήγει στο συμπέρασμα ότι, υπό τις προτεινόμενες συνθήκες χρήσης, η θειική L-λυσίνη που παράγεται με ζύμωση από Escherichia coli CGMCC 3705 δεν έχει δυσμενείς επιδράσεις στην υγεία των ζώων, στην υγεία του ανθρώπου ή στο περιβάλλον και αποτελεί πραγματική πηγή του αμινοξέος λυσίνη για όλα τα ζωικά είδη. Καταλήγει επίσης στο συμπέρασμα ότι, προκειμένου η συμπληρωματική θειική L-λυσίνη να είναι πλήρως αποτελεσματική στα μηρυκαστικά, θα πρέπει να προστατεύεται από την αποδόμηση εντός της μεγάλης κοιλίας. Η Αρχή δεν θεωρεί ότι χρειάζεται να θεσπιστούν ειδικές απαιτήσεις παρακολούθησης μετά τη διάθεση στην αγορά. Η Αρχή επαλήθευσε, επίσης, την έκθεση όσον αφορά τη μέθοδο ανάλυσης της πρόσθετης ύλης ζωοτροφών στις ζωοτροφές, η οποία υποβλήθηκε από το εργαστήριο αναφοράς που συστάθηκε με τον κανονισμό (ΕΚ) αριθ. 1831/2003.

                  (5)

                  Από την αξιολόγηση της εν λόγω ουσίας διαπιστώνεται ότι πληρούνται οι όροι για τη χορήγηση άδειας που προβλέπονται στο άρθρο 5 του κανονισμού (ΕΚ) αριθ. 1831/2003. Συνεπώς, θα πρέπει να επιτραπεί η χρήση της εν λόγω ουσίας, όπως καθορίζεται στο παράρτημα του παρόντος κανονισμού.

                  (6)

                  Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,

            ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
      Άρθρο 1
      Η ουσία που προσδιορίζεται στο παράρτημα, η οποία ανήκει στην κατηγορία πρόσθετων υλών «διατροφικές πρόσθετες ύλες» και στη λειτουργική ομάδα «αμινοξέα, άλατα αμινοξέων και ανάλογες ουσίες», εγκρίνεται ως πρόσθετη ύλη για τη διατροφή των ζώων υπό τους όρους που παρατίθενται στο εν λόγω παράρτημα.
      Άρθρο 2
      Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

         Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
         Βρυξέλλες, 13 Μαρτίου 2017.

               Για την Επιτροπή

               Ο Πρόεδρος

            Jean-Claude JUNCKER

         (1)  ΕΕ L 268 της 18.10.2003, σ. 29.

         (2)  EFSA Journal 2015· 13(7):4155.

         (3)  EFSA Journal 2017· 15(2):4714.

         ΠΑΡΑΡΤΗΜΑ

                     Αριθμός αναγνώρισης της πρόσθετης ύλης

                     Επωνυμία του κατόχου της άδειας

                     Πρόσθετη ύλη

                     Σύνθεση, χημικός τύπος, περιγραφή, αναλυτική μέθοδος

                     Είδος ή κατηγορία ζώου

                     Μέγιστη ηλικία

                     Ελάχιστη περιεκτικότητα

                     Μέγιστη περιεκτικότητα

                     Άλλες διατάξεις

                     Λήξη της περιόδου ισχύος της άδειας

                     mg/kg πλήρους ζωοτροφής με περιεκτικότητα σε υγρασία 12 %

                        Κατηγορία διατροφικών πρόσθετων υλών. Λειτουργική ομάδα: αμινοξέα, άλατα αμινοξέων και ανάλογες ουσίες

                     3c323

                     θειική L-λυσίνη

                        Σύσταση πρόσθετης ύλης

                     Κόκκοι με ελάχιστη περιεκτικότητα σε L-λυσίνη ίση με 55 % και μέγιστη περιεκτικότητα

                                 —

                                 4 % σε υγρασία και

                                 —

                                 22 % σε θειικό ιόν.

                        Χαρακτηρισμός της δραστικής ουσίας

                     Θειική L-λυσίνη, παραγόμενη με ζύμωση από Escherichia coli CGMCC 3705
                     Χημικός τύπος: C12H28N4O4 · H2SO4/[NH2-(CH2)4-CH(NH2)-COOH]2SO4

                     Αριθμός CAS: 60343-69-3.

                        Αναλυτικές μέθοδοι
                         (1)

                     Για τον ποσοτικό προσδιορισμό της L-λυσίνης στην πρόσθετη ύλη ζωοτροφών:

                                 —

                                 χρωματογραφία ανταλλαγής ιόντων συζευγμένη με παραγωγοποίηση μετά τη στήλη και φωτομετρική ανίχνευση (IEC-UV/FD) — EN ISO 17180.

                           Για την ταυτοποίηση του θειικού ιόντος στην πρόσθετη ύλη ζωοτροφών:

                                 —

                                 μονογραφία 20301 της Ευρωπαϊκής Φαρμακοποιίας.

                           Για τον ποσοτικό προσδιορισμό της L-λυσίνης στις σύνθετες ζωοτροφές και τις πρώτες ύλες ζωοτροφών:

                                 —

                                 χρωματογραφία ανταλλαγής ιόντων συζευγμένη με παραγωγοποίηση μετά τη στήλη και φωτομετρική ανίχνευση (IEC-UV) — κανονισμός (ΕΚ) αριθ. 152/2009 της Επιτροπής (2).

                     Όλα τα είδη

                     —

                     —

                     10 000

                                 1.

                                 Η περιεκτικότητα σε L-λυσίνη αναγράφεται στην επισήμανση της πρόσθετης ύλης.

                                 2.

                                 Η θειική L-λυσίνη μπορεί να διατεθεί στην αγορά και να χρησιμοποιηθεί ως πρόσθετη ύλη με τη μορφή παρασκευάσματος.

                                 3.

                                 Για τους χρήστες της πρόσθετης ύλης και των προμειγμάτων, οι υπεύθυνοι επιχειρήσεων ζωοτροφών θεσπίζουν επιχειρησιακές διαδικασίες και οργανωτικά μέτρα για την αντιμετώπιση των πιθανών κινδύνων μέσω της εισπνοής. Όταν οι κίνδυνοι αυτοί δεν μπορούν να εξαλειφθούν ή να μειωθούν στο ελάχιστο με τις εν λόγω διαδικασίες και τα εν λόγω μέτρα, η πρόσθετη ύλη και τα προμείγματα χρησιμοποιούνται με μέσα ατομικής προστασίας, συμπεριλαμβανομένων και μέσων προστασίας της αναπνοής.

                     2 Απριλίου 2027

            (1)  Πληροφορίες σχετικά με τις αναλυτικές μεθόδους διατίθενται στην ακόλουθη διεύθυνση του εργαστηρίου αναφοράς: https://ec.europa.eu/jrc/en/eurl/feed-additives/evaluation-reports

            (2)  Κανονισμός (ΕΚ) αριθ. 152/2009 της Επιτροπής, της 27ης Ιανουαρίου 2009, για τον καθορισμό μεθόδων δειγματοληψίας και ανάλυσης για τον επίσημο έλεγχο των ζωοτροφών (ΕΕ L 54 της 26.2.2009, σ. 1).